Vršacfjella

Vršacfjella (serbisk: Vršačke planine, Вршачке планине rumensk: Munţii Vârşeţ), òg kalla Vršacåsen (serbisk Vršački breg, Вршачки брег; rumensk Dealurile Vârşeţului), er ei fjellkjede nær Vršac (rumensk Vârşeţ) i provinsen Vojvodina i Serbia og delvis i Romania. Dei er eit sjølvstendig og utprega massiv, 19 km langt og dekkjer eit område på 170 km², der 122 km² ligg i Serbia og 48 km² ligg i Romania. Vršacfjella er forma som ein boge, der dei høgaste fjella ligg i midten og åsar strekkjer seg mot sør og nord. 

 Toppar 
Vršacfjella har fire større toppar: 
 Vršactårnet (Vršačka kula) - 399 m 
 Revehovudet (Lisičija glava) - med tre toppar:
 Vršactoppen (Vršački vrh) - 590 m
 Guduricatoppen (Gudurički vrh), som er den høgaste toppen i Vojvodina, med 641 meter over havet. 
 Nedre Vršišor (Donji Vršišor) - 463 m

Mellom dei ligg store kløfter, som Turska glava, Đakov vrh og Kamenarica som er populær hos fjellklatrarar. 

 Dyreliv 
Det er registrert 120 fugleartar i fjella, eit av dei rikaste fugleområda i Vojvodina og heile Serbia. Andre dyr er grå- og raudrev, hjort, villsvin og ulv. 

 Kultur 
Dei viktigaste kulturmonumenta i fjella er Vršactårnet frå 1400-talet og Mesić kloster, som i følgje dokument frå 1700-talet vart bygd på 1400-talet, medan det tradisjonelt vert rekna som bygd i 1225.

 Sjå òg 
 Vršac 

 Bakgrunnsstoff 
 Vršacfjella 
 Sjeldne fuglar i Vršacfjella

 Kjelder 
 Denne artikkelen bygger på «Vršac Mountains» frå , den 1. juli 2008. 


Kategori:Fjell i Serbia
Kategori:Vojvodina
Kategori:Fjellkjeder i Romania
Kategori:Banat